Iranul amenință Israelul: „Dacă ripostează, operațiunea va fi și mai importantă”
Șeful forțelor armate iraniene a afirmat duminica aceasta că atacul întreprins în timpul nopții împotriva Israelului „și-a atins toate obiectivele”, precizând, totodată, că niciun centru urban sau economic nu a fost vizat de dronele și rachetele iraniene. El a adăugat că „nu au nicio intenție de a continua această operațiune, însă dacă regimul sionist întreprinde o acțiune împotriva Republicii Islamice Iran, fie pe teritoriul lor sau în centrele care le aparțin în Siria sau în altă parte, următoarea lor operațiune va fi mult mai importantă decât aceasta”, informează AFP, citată de Agerpres.